*Informatīvā ziņojuma par Komisijas PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai darbību 2016. gadā pielikums*

**Pārskats par Komisijas finanšu līdzekļu izlietojumu 2016. gadā**

| **Nr.** | **Izlietojums** | **Rezultāts** | **EUR** |
| --- | --- | --- | --- |
| 1. | Analīze par Latvijas prasījuma tiesību īstenošanas iespējām starptautiskajās tiesību institūcijās | Iegūtais materiāls ļauj konkretizēt tālākos Komisijas darbības virzienus Saeimas 2005. gada 23. maija deklarācijā noteiktā izpildei | 4950 |
| 2. | Nodokļu un maksājumu kategoriju noteikšana Latvijas PSR budžeta pozīcijās, no kurām tika iemaksāti līdzekļi PSRS budžetā 1946.-1960. gadam | Iegūtā informācija ļauj noteikt, kuras kategorijas un nodokļi bija tie, kas visvairāk papildināja PSRS budžetu, kā arī ir papildu pierādījums par Latvijas teritorijas ekonomisko ekspluatāciju PSRS okupācijas laikā | 4200 |
| 3. | 2015. gadā iesāktā Latvijas demogrāfisko datu apkopojuma izstrādes turpināšana | Papildināts demogrāfisko datu apkopojums saskaņā ar 2015. gadā izveidoto plānu/aprakstu  | 2200 |
| 4. | **Vides sektora zaudējumu apkopojuma aktualizācija** | Tā kā vēsturiskā piesārņojuma sanācija tuvojas noslēgumam, izmaksas fiksētas un saskaņotas ar Eiropas Komisiju, ir iegūts apkopojums, kādas ir bijušas līdzšinējās kopējās izmaksas PSRS saimniekošanas laikā radītā piesārņojuma likvidēšanā, cik šī piesārņojuma vēl jālikvidē | 3300 |
| 5. | Informācijas iegūšana par iespējām veikt Igaunijas PSR un Lietuvas PSR budžetu savstarpējo norēķinu ar PSRS apzināšanu, kā arī par strukturālu izdevumu – ienākumu analīzi | Iegūta informācija par to, ka arī Lietuvā un Igaunijā ir iespējas arhīvos iegūt nepieciešamo informāciju, kas ļauj turpināt darbu pēc saskaņotas metodoloģijas Latvijā, Igaunijā un Lietuvā | 566 |
| 6. | Padomju režīma represēto personu apzināšana un datu bāzes veidošana (1940–1989) | Turpināts darbs represēto personu pilnīgai datu bāzes iegūšana Komisijas pētniecības darba vajadzībām | 8400 |
| 7. | Intervijas ar LPSR laika augstākā līmeņa tautsaimniekiem, saimnieciskās darbības vadītājiem un speciālistiem, statistiķiem, dažādu jomu valsts struktūru vadītājiem | Izstrādātā interviju standarta ietvaros iegūtas liecības un informācija no reālām personām par PSRS sistēmas darbības metodēm un līdzekļiem Latvijas teritorijā 1940.-1990. gadam | 825 |
| 8. | Komandējumi uz Lietuvu un Igauniju Baltijas valstu deklarācijā noteikto uzdevumu izpildei | Iegūtas konkrētas metodoloģijas un saskaņoti dati, pēc kuriem var turpināties darbs Komisijas uzdevumu īstenošanā un Baltijas valstu deklarācijā noteikto uzdevumu izpildē  | 862 |
| 9. | 2014. gadā Komisijas uzdevumā izstrādātās digitālās kartotēkas par PSRS karaspēka daļu nodarītajiem zaudējumiem videi un tautsaimniecībai rediģēšana ievietošanai mājaslapā [*www.okupacijaszaudejumi.lv*](http://www.okupacijaszaudejumi.lv)  | Latvijas sabiedrībai internetā ir pieejama informācija par PSRS karaspēka daļu nodarītajiem zaudējumiem videi un tautsaimniecībai | 720 |
| 10. | 2015. gadā izdoto trīs grāmatu prezentācija un izplatīšana | Plašai sabiedrībai Latvijā nodota Komisijas darba rezultātā iegūtā informācija | 313 |
| 11. | Komisijas mājaslapas uzturēšana, pastāvīga aktualizācija un e-pasta izveidošana, uzturēšana | Dažādai sabiedrībai pieejama plaša, vispusīga informācija par PSRS okupācijas jautājumiem | 900 |
| 12. | Tulkošanas darbi | Starptautiskai sabiedrībai pieejama informācija par Komisijas darbu u.c. informācija par okupācijas jautājumiem | 2996 |
| 13. | Materiālu ievietošana vietnē [*www.barikadopedija.lv*](http://www.barikadopedija.lv) par PSRS okupācijas noslēgumā veiktajiem pasākumiem, lai norobežotos no PSRS tautsaimniecības, kas Baltijas republikām, tai skaitā Latvijai radīja milzīgus zaudējumus | Interneta vietne [*www.barikadopedija.lv*](http://www.barikadopedija.lv) ir papildināta ar precīzāku informāciju par ekonomiskiem procesiem Latvijā pirms PSRS sabrukšanas un neatkarības atgūšanas (vairāk nekā 120 rakstu), kā arī pārpublicēta daļa no PSRS Tautas deputātu 2. kongresa sēžu stenogrammām | 1700 |
| 14 | Ekspertīze 2014.-2015. gadā izstrādātam darbam par PSRS laika demogrāfiskajiem zaudējumiem | Ekspertētais darbs ir gatavs ievietošanai zinātniski pētnieciskos darbos izmantojamā demogrāfisko datu par PSRS laika periodu 1940.-1990. gadam Latvijā apkopojumā | 1000 |
| 15. | Tehniski organizatoriskie darbi | Nodrošināta Komisijas 2016. gada darbu plāna izpilde:1. Izstrādāti priekšlikumi par Komisijas mājaslapā ievietojamu informāciju saskaņā ar darba plānu;2. Izstrādāti priekšlikumi par intervējamām personām Komisijai un noorganizētas trīs intervijas;3. Noorganizētas piecas tikšanās ar Lietuvas un Igaunijas kolēģiem;4. Veikti Komisijas izdoto trīs grāmatu – "Latvijas rūpniecība pirms un pēc neatkarības atgūšanas", "Padomju Savienības nodarītie zaudējumi Baltijā", "Padomju impērijas koloniālā politika un Latvijas kolonizācija 1940.-1990. gads" – prezentēšanas un izplatīšanas tehniskie darbi (4000 eks.). | 2495 |
| **Kopā**  | **35 427** |

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

09.01.2017. 10:40

627

Komisijas priekšsēdētāja vietniece,

Latvijas okupācijas izpētes

biedrības valdes priekšsēdētāja

R.Pazdere

29521934, loib@inbox.lv